Public procurement notice: Contract Notice
Published: 2018-05-09
Buyer: Tohmajärven kunta
Country: FI
Contract type: Works
Procedure: Competitive dialogue
CPV classification: 45000000: Construction work | 45210000: Building construction work | 45214200 | 71000000 | 71500000
Submission deadline: 2018-06-08
Award criteria: The most economic tender

Technical requirements: Hankinnassa on kysymys uuden koulun ja kirjaston toteuttamisesta uudisrakennuksena Tohmajärven kunnassa. Hankinta toteutetaan KVR- eli SR-urakkana, joka sisältää koulun ja kirjaston suunnittelun ja toteuttamisen.
Opetustilat mitoitetaan noin 350:lle oppilaalle esiopetuksesta lukioon. Rakennuksen arvioitu kokonaislaajuus on noin 5 500 brm
Tavoitteena on allekirjoittaa hankintasopimus maaliskuussa 2019 ja aloittaa rakennustyöt huhtikuussa 2019. Uudisrakennusten käyttöönotto on suunniteltu vuodenvaihteelle 2020–2021.
Hankinnassa on kysymys Tohmajärven koulukeskuksen ja kirjaston toteuttamisesta KVR- eli SR-urakkana, joka sisältää koulun ja kirjaston suunnittelun ja toteuttamisen.
Kohde toteutetaan uudisrakennuksena nykyisin käytössä olevan Kemien koulun tontille. Nykyinen koulukeskus puretaan ennen rakennustöiden alkua. Uudisrakennuksen arvioitu laajuus on yhteensä noin 5 500 brm
Hankkeen aikataulutavoitteena on tehdä tarjoajien valinta neuvotteluvaiheeseen kesäkuussa 2018, käydä neuvottelut kesä-joulukuussa 2018 ja allekirjoittaa hankintasopimus maaliskuussa 2019. Rakentamisvaiheen aloitus on suunniteltu huhtikuulle 2019 ja uudisrakennuksen käyttöönotto on suunniteltu vuodenvaihteelle 2020–2021.
Hankinnassa hinta-laatusuhteen vertailussa hinnan painoarvo on 40–60 % ja laadun painoarvo 40–60 %. Laadun osalta huomioitavia vertailuperusteita ovat suunnitteluratkaisun toiminnallisuus, tehokkuus ja innovatiivisuus, soveltuvuus ympäristöön ja elinkaarinäkökohdat sekä suunnittelun ja rakentamisen projektisuunnitelma.
Hankinnan neuvotteluvaiheen neuvotteluissa käsitellään muun muassa sitä, voidaanko hankinnassa käyttää tavanomaiseen verrattuna laajennettua käyttöönottojaksoa, pidempää takuujaksoa tai vastaavaa rakennuksen käyttöolosuhteita pidemmällä aikavälillä turvaavaa järjestelyä joko hankinnan toteuttamisen edellytyksenä tai elinkaarinäkökulmana laatuarvioinnissa.
Projektikieli on suomi. Osallistumishakemuksen voi jättää ja hankkeen toteuttajaksi voidaan valita ryhmittymä eli työyhteenliittymä. Ryhmittymään kuuluvia jäseniä ei voi vähentää tai muuttaa. Ryhmittymään kuuluvia jäseniä voidaan lisätä edellyttäen, että uudet jäsenet täyttävät tässä hankintailmoituksessa esitetyt vaatimukset ja toimittavat vaaditun selvityksen. Näiden vaatimusten tulee täyttyä jo sillä ryhmittymän kokoonpanolla, jolla osallistumishakemus tehdään.
Lisätietoja hankinnan suunnitellusta sisällöstä on saatavissa hankintailmoituksen liitteistä. Hankintayksikön tarkoituksena on käyttää hankinnassa tarjouspalkkiota.
Tilaaja valitsee tarjouskilpailuun osallistumishakemuksensa jättäneistä, soveltuvuutta koskevat vaatimukset täyttävistä ehdokkaista kolmesta viiteen (3–5) ehdokasta.
Mikäli soveltuvia ehdokkaita on enemmän, käytetään ehdokkaiden valintaperusteena aiempien asiakkaiden palautetta vastaavista peruskorjaus- tai uudisrakennushankkeista rakennustöissä seuraavasti:
Ehdokas toimittaa osallistumishakemuksen liitteenä tämän hankintailmoituksen liitteenä 6 olevan lomakkeen täytettynä ja allekirjoitettuna kolmen (3) aiemman referenssihankkeen osalta. Kutakin referenssihanketta kohden toimitetaan erillinen kappale lomakkeesta.
Kunkin lomakkeen täyttää ja allekirjoittaa hankkeen tilaajan edustaja (vastuullinen projektipäällikkö tai muu vastaavassa roolissa toiminut henkilö) lomakkeessa annettujen ohjeiden mukaisesti. Tilaajien edustajat pisteyttävät ehdokkaan kunkin ominaisuuden osalta asteikolla 0–5.
Ilmoitettujen kolmen (3) referenssihankkeiden pisteet (yhteensä enintään 60 pistettä) lasketaan yhteen. Tilaajan harkinnan mukaan 3–5 eniten pisteitä saanutta valitaan hankkeen neuvotteluvaiheeseen. Mikäli tasapisteiden vuoksi ei voida erotella näitä 3–5 eniten pisteitä saanutta ehdokasta, arpa ratkaisee valinnan tasapisteissä olevien osalta.

Eligibility requirements: Hankkeen toteuttajaksi valittavalta taholta tarkistetaan tilaajan selvitysvelvollisuudesta ja vastuusta ulkopuolista työvoimaa käytettäessä annetun lain (22.12.2006/1233, tilaajavastuulaki) 5 §:n mukaiset asiakirjat. Niitä ei pyydetä toimittamaan osallistumishakemuksen yhteydessä, mutta hankintayksikkö voi pyytää ehdokkaita tai tarjoajia toimittamaan ne hankinnan missä tahansa vaiheessa osallistumishakemusten vastaanottamisen jälkeen, jos katsoo siihen olevan perusteltua aihetta. Jos hankkeen toteuttajaksi valittava taho on ryhmittymä, edellä mainitut todistukset ja selvitykset tarkistetaan ja pyydetään sen kaikilta jäseniltä.